先贤祠

先贤祠(法文：Panthéon）实际含义是万神殿。是法国首都巴黎立在塞纳河左岸拉丁区当中个一个有名建筑物。老早是路易十五为自家大病痊愈修造个教堂，1789年竣工，正好碰上法国大革命。就畀造反群众拿过去当做自家供奉先贤个场所，一些有名个法国启蒙运动文人，政客搭后势来拿破仑辰光个军头，侪畀供奉到当中，当做彰显法国荣耀个所在。到1815年拿破仑覆灭之后，此地重新成为教堂，弗过，功能一直有反复。倒1885年之后，最终回到法国大革命辰光个作用，并立在内部添加交关描写法国建国神话搭国族叙述个内容。乃朝，先贤祠因为埋葬卢梭、伏厄太出名。